**Patrick Wayne Swayze** (født 18. august 1952, død 14. september 2009) var en amerikansk danser, Golden Globe-nominert skuespiller, sanger og sang-skribent. Hans gjennombruddsrolle var som danseinstruktør i filmen *Dirty Dancing* fra 1987, og han hadde også en stor filmsuksess med filmen *Ghost* fra 1990. Mange vil også huske ham som sørstatsgeneralen Orry Main i TV-serien *Nord og sør*.

Biografi
--------

### Tidlig liv og familie

Patrick Wayne Swayze ble født i Houston i Texas av foreldrene Jesse Wayne Swayze og koreograf og ballettskoleeier Patsy Swayze. Hans far døde av hjerteinfarkt. Ifølge sin egen nettside var han delvis apache. Hans bror, Don Swayze, er også skuespiller. Swayze gikk på St Rose of Lima Catholic School, Oak Forest Elementary School, Black Middle School, og Waltrip High School i Houston. Han bodde i Oak Forest-området i Houston mesteparten av sitt liv. Han tok utdannelse i dans ved the Harkness Ballet School og Joffrey Ballet School i New York.

### Personlig liv

Swayze giftet seg med Lisa Niemi fra 1975. Paret holdt sammen siden Lisa som femtenåring begynte å ta dansetimer hos Swayzes mor.

Etter et sykehusopphold på grunn av alkoholisme, trakk Swayze seg tilbake til sine rancher i California og New Mexico for å arbeide med araberhester. Hans best kjente hest var en arabisk hingst kalt «Tammen». Han var også opptatt av åndelighet. Han ble oppdratt i den romersk-katolske tro, men senere i livet fordypet han seg i både bahai, buddhisme og scientologi.

### Alkoholisme

Swayze la seg inn på en klinikk for å bli kurert for alkoholisme etter at hans søster Vicky døde.

### Kreftsykdom

Swayze fikk diagnostisert kreft i bukspyttkjertelen sent i januar 2008. Enkelte nettsteder og tabloidaviser meldte 6. mars 2008 at han kun hadde fem uker igjen å leve, men dette ble avkreftet. «Patrick har en svært begrenset sykdom og ser ut til å respondere bra på behandlingen så langt. Alle meldingene om tidsrammen for prognosen hans og de fysiske sideeffektene er definitivt usannheter» uttalte Swayzes lege George Fisher. Etterhvert kom det allikevel meldinger om at Swayze var operert i all hast, og hadde fjernet deler av magesekken.

Det var magasinet *National Enquirer* som først fortalte om Swayzes sykdom. «Patrick fikk nylig beskjed om at kreften har spredt seg til leveren,» sa en kilde i Swayzes familie til magasinet.

Patrick Swayze sovnet stille inn med familien rundt seg den 14. september 2009.

Skuespillerkarriere
-------------------

### Tidlig karriere

Swayzes første profesjonelle opptreden var som danser for Walt Disney Company i *Disney on Parade*. Deretter fikk han en rolle i en oppsetning av *Grease* på Broadway, før han debuterte på film som «Ace» i *Skatetown, U.S.A.* (1979). Han var også med i TV-serien *M\*A\*S\*H* i 1981. Swayzes neste filmroller var i filmer som *The Outsiders* (1983), det fiktive krigsdramaet *Red Dawn* (1984) og *Youngblood* (1986). Hans første større suksess kom med tv-serien *Nord & Sør* fra 1985, som hadde handling fra den amerikanske borgerkrigen.

### Dirty Dancing

Medspiller Jennifer Grey i *Dirty Dancing*
Han fikk stjernestatus med filmen *Dirty Dancing* fra 1987, der han spilte danselærer på et hotell. Den andre hovedrollen ble spilt av Jennifer Grey. De to hadde også vært motspillere i filmen *De unge tapre*. *Dirty Dancing* var opprinnelig en lavbudsjett-film som produksjonsselskapet regnet ville bli vist på kino i bare én uke, og deretter bli sendt rett ut på videomarkedet. Men filmen ble en stor internasjonal kinosuksess, og ble den første filmen som noensinne hadde solgt over 1 million video-eksemplarer. Pr 2007 hadde *Dirty Dancing* tjent inn over USD 300 millioner over hele verden. Det har også blitt laget nye fjernsynsserier, musikaler og videospill med utgangspunkt i den opprinnelige filmen fra 1987. Swayze fikk en Golden Globe-nominasjon for sin rolle i filmen. Han sang også en av sangene i filmen, «She's Like the Wind», som han opprinnelig skrev sammen med Stacy Widelitz til filmen *Grandview, U.S.A.*. Sangen ble en «top 10 hit» i USA og har senere blitt spilt inn av andre artister, blant andre David Hasselhoff. I 2006 laget artisten Lumidee til en hiphop-versjon av «She's Like the Wind» som gikk til topps på listene i Tyskland.

### Etter Dirty Dancing

Etter suksessen med *Dirty Dancing* fikk Swayze kun tilbud om roller som ga ham lite nytt å spille på. Han var med i flere filmer som «floppet». Filmen *Road House* (1989) fikk imidlertid gode kritikker. Men hans neste store suksess på filmlerretet kom i 1990 da han spilte i *Ghost* mot Demi Moore og Whoopi Goldberg. Denne rollen viste seg å ha en stor påvirkning på samtidskunstnere, og moderne hiphop-lyrikere bruker rutinemessig frasen «Like a Swayze» med referanse til filmen. I 1991 spilte han sammen mot Keanu Reeves (som han tidligere spilte mot i *Youngblood*) i actionfilmen *Point Break*.

I 1996 ble Swayze alvorlig skadet under innspillingen av filmen *Letters from a Killer*, da han falt av en hest og traff et tre. Han brakk begge beina og fikk også store skader i en skulder. Opptakene ble utsatt i to måneder, men filmen fikk til slutt premiere i 1999. Swayze kom seg etter skadene, men hadde problemer med å finne nye roller helt til han i 2000 spilte i *Waking Up in Reno* mot Billy Bob Thornton og Charlize Theron, samt i *Forever Lulu* med Melanie Griffith.

### Senere karriere

I 2001 spilte Swayze i science fiction-filmen *Donnie Darko*, og i 2004 spilte han rollen som «Allan Quatermain» i *King Solomon's Mines.* Han hadde også en rolle i en oppfølger til *Dirty Dancing*, *Dirty Dancing: Havana Nights*, der han igjen spilte rollen som danselærer.

Patrick Swayze debuterte på teaterscenene i London 27. juli 2006 som «Nathan Detroit» i musikalen *Guys and Dolls,* med Neil Jerzak som motspiller. Han spilte i denne oppsetningen frem til 25. november 2006. Han opptrådte også i Broadway-oppsetninger av *Goodtime Charley* og *Chicago* (2003).

En av Swayzes siste roller var i filmen *Christmas in Wonderland*. I august 2007 spilte Swayze en eldre rockestjerne i filmen *Powder Blue*, der hans yngre bror Don Swayze spilte en av de andre rollene. Dette var brødrenes første film sammen. Den siste tiden frem til han ble syk arbeidet Patrick Swayze med en pilotepisode til en dramaserie for fjernsyn kalt *The Beast*, der han spilte rollen som FBI-agenten «Charles Barker».

Priser og nominasjoner
----------------------

*Listen under er ikke komplett, se Internet Movie Database – Patrick Swayze: Awards*

### Golden Globe

* 1996 – Nominert – Best Performance by an Actor in a Motion Picture – Comedy/Musical – *To Wong Foo Thanks for Everything, Julie Newmar*
* 1991 – Nominert – Best Performance by an Actor in a Motion Picture – Comedy/Musical – *Ghost*
* 1988 – Nominert – Best Performance by an Actor in a Motion Picture – Comedy/Musical – *Dirty Dancing*

Utvalgt filmografi
------------------

*Listene under er ikke komplett, se Internet Movie Database – Patrick Swayze*

| År | Film | Rolle | Kommentarer |
| --- | --- | --- | --- |
| 1983 | *Uncommon Valor* | Kevin Scott |  |
| *The Outsiders* | Darrel «Darry» Curtis |  |
| 1984 | *De unge tapre* | Jed Eckert |  |
| *Grandview, U.S.A.* | Ernie «Slam» Webster |  |
| 1986 | *Youngblood* | Derek Sutton |  |
| 1987 | *Dirty Dancing* | Johnny Castle | Golden Globe-nominert |
| *Steel Dawn* | Nomad |  |
| 1988 | *Tiger Warsaw* | Chuck «Tiger» Warsaw |  |
| 1989 | *Next of Kin*  | Truman Gates | Nominert for Razzie Award for Worst Actor |
| *Road House* | Dalton | Nominated for Razzie Award for Worst Actor |
| 1990 | *Ghost* | Sam Wheat | Golden Globe-nominert |
| 1991 | *Point Break* | Bodhi |  |
| 1992 | *City of Joy* | Max Lowe |  |
| 1993 | *Father Hood* | Jack Charles |  |
| 1995 | *Disney's Tall Tale* | Pecos Bill |  |
| *Three Wishes* | Jack McCloud |  |
| *To Wong Foo, Thanks for Everything! Julie Newmar* | Vida Boheme | Golden Globe-nominert |
| 1998 | *Letters from a Killer* | Race Darnell |  |
| *Black Dog* | Jack Crews |  |
| 2001 | *Donnie Darko* | Jim Cunningham |  |
| *Green Dragon* | Gunnery Sergeant Jim Lance |  |
| 2002 | *Waking Up in Reno* | Roy Kirkendall |  |
| 2003 | *11:14* | Frank |  |
| 2004 | *Dirty Dancing: Havana Nights* | Dance class instructor |  |
| *Dragon Sword* | Garth |  |
| *King Solomon's Mines* | Allan Quatermain |  |
| 2005 | *Keeping Mum* | Lance |  |
| *Icon* | Jason Monk |  |
| 2006 | *The Fox and the Hound 2* | Cash (voice) |  |
| 2007 | *Jump!* | Richard Pressburger |  |
| *Christmas in Wonderland* | Wayne Saunders | Ferdig |
| 2008 | *Powder Blue* | TBA | Patrick Swayzes siste rolle i en film. |

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, Munzinger IBA 00000019897, besøkt 9. oktober 2017[Hentet fra Wikidata]
4. 1 2   Babelio, Babelio forfatter-ID 100338[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Gemeinsame Normdatei, besøkt 30. desember 2014[Hentet fra Wikidata]
7. ↑   Genealogics[Hentet fra Wikidata]
8. 1 2 3 4 5  The Internet Movie Database: Bio - Patrick
9. 1 2 3 4  Kjendis: Patrick Swayze har dødelig kreft Arkivert 9. mars 2008 hos Wayback Machine. 6. mars 2008
10. ↑  Middlehurst, Lester. "Drink, suicide and why I turned against Hollywood", *Daily Mail*, 29. november 2005
11. ↑  Side2: - Swayze akutt-operert, 17. april 2008
12. ↑  Aftonbladet Swayze räknar ner mot slutet
13. ↑   *Dirty Dancing*, The E! True Hollywood Story, first aired September 3, 2000

Eksterne lenker
---------------

* (en) Patrick Swayze – kategori av bilder, video eller lyd på Commons Rediger på Wikidata

* (en) Patrick Swayze – galleri av bilder, video eller lyd på Commons Rediger på Wikidata
* (en) Patrick Swayze på Internet Movie Database Rediger på Wikidata

* (sv) Patrick Swayze i Svensk Filmdatabas Rediger på Wikidata

* (da) Patrick Swayze på Filmdatabasen Rediger på Wikidata

* (da) Patrick Swayze på Scope Rediger på Wikidata

* (fr) Patrick Swayze på Allociné Rediger på Wikidata

* (en) Patrick Swayze på AllMovie Rediger på Wikidata

* (en) Patrick Swayze hos Turner Classic Movies Rediger på Wikidata

* (en) Patrick Swayze hos Rotten Tomatoes Rediger på Wikidata

* (en) Patrick Swayze hos The Movie Database Rediger på Wikidata

* (en) Patrick Swayze hos Internet Broadway Database Rediger på Wikidata

* (en) Patrick Swayze hos Internet Broadway Database Rediger på Wikidata
* (en) Patrick Swayze på Apple Music Rediger på Wikidata

* (en) Patrick Swayze på Discogs Rediger på Wikidata

* (en) Patrick Swayze på MusicBrainz Rediger på Wikidata

* (en) Patrick Swayze på Spotify Rediger på Wikidata

* (en) Patrick Swayze på Songkick Rediger på Wikidata

* (en) Patrick Swayze på Last.fm Rediger på Wikidata

* (en) Patrick Swayze på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** CiNii **·** Munzinger (iba) **·** MusicBrainz **·** Discogs **·** AllMusic
 |